CELEX: 62011CB0541
Language: el
Date: 2013-01-17 00:00:00
Title: Υπόθεση C-541/11: Διάταξη του Δικαστηρίου (τέταρτο τμήμα) της 17ης Ιανουαρίου 2013 [αίτηση του Vrhovno sodišče (Σλοβενία) για την έκδοση προδικαστικής αποφάσεως] — Jožef Grilc κατά Slovensko zavarovalno združenje GIZ (Άρθρο 104, παράγραφος 3, δεύτερο εδάφιο, του Κανονισμού Διαδικασίας — Ασφάλιση έναντι της αστικής ευθύνης που προκύπτει από την κυκλοφορία αυτοκινήτων οχημάτων — Οδηγία 2000/26/ΕΚ — Οργανισμοί αποζημιώσεως — Αγωγή αποζημιώσεως ασκηθείσα ενώπιον εθνικού δικαστηρίου)

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/2
            
         Διάταξη του Δικαστηρίου (τέταρτο τμήμα) της 17ης Ιανουαρίου 2013 [αίτηση του Vrhovno sodišče (Σλοβενία) για την έκδοση προδικαστικής αποφάσεως] — Jožef Grilc κατά Slovensko zavarovalno združenje GIZ
   (Υπόθεση C-541/11) (1)
   
   (Άρθρο 104, παράγραφος 3, δεύτερο εδάφιο, του Κανονισμού Διαδικασίας - Ασφάλιση έναντι της αστικής ευθύνης που προκύπτει από την κυκλοφορία αυτοκινήτων οχημάτων - Οδηγία 2000/26/ΕΚ - Οργανισμοί αποζημιώσεως - Αγωγή αποζημιώσεως ασκηθείσα ενώπιον εθνικού δικαστηρίου)
   2013/C 79/02
   Γλώσσα διαδικασίας: η σλοβενική
   
      Αιτούν δικαστήριο
   
   Vrhovno sodišče
   
      Διάδικοι στην υπόθεση της κύριας δίκης
   
   
      Αναιρεσείων: Jožef Grilc
   
      Αναιρεσίβλητη: Slovensko zavarovalno združenje GIZ
   
      Αντικείμενο
   
   Αίτηση προδικαστικής αποφάσεως — Vrhovno sodišče — Ερμηνεία του άρθρου 6, παράγραφος 1, πρώτο εδάφιο, της οδηγίας 2000/26/ΕΚ του Ευρωπαϊκού Κοινοβουλίου και του Συμβουλίου, της 16ης Μαΐου 2000, για την προσέγγιση των νομοθεσιών των κρατών μελών σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και για την τροποποίηση των οδηγιών 73/239/ΕΟΚ και 88/357/ΕΟΚ του Συμβουλίου (τέταρτη οδηγία ασφαλίσεως αυτοκινήτων) (ΕΕ L 181, σ. 65) — Έννοιες της «αξιώσεως αποζημιώσεως» και του «υπεύθυνου να αποζημιώνει» — Παθητική νομιμοποίηση του οργανισμού αποζημιώσεως
   
      Διατακτικό
   
   Το άρθρο 6, παράγραφος 1, της οδηγίας 2000/26/ΕΚ του Ευρωπαϊκού Κοινοβουλίου και του Συμβουλίου, της 16ης Μαΐου 2000, για την προσέγγιση των νομοθεσιών των κρατών μελών σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και για την τροποποίηση των οδηγιών 73/239/ΕΟΚ και 88/357/ΕΟΚ του Συμβουλίου (τέταρτη οδηγία ασφαλίσεως αυτοκινήτων), έχει την έννοια ότι, αφενός, ο ζημιωθείς μπορεί να ζητήσει από τον οργανισμό αποζημιώσεως αποζημίωση λόγω της ζημίας υπό τις προϋποθέσεις που προβλέπονται στο οικείο άρθρο και, αφετέρου, το σχετικό αίτημα πρέπει να υποβληθεί αρχικώς στον ανωτέρω οργανισμό, υπό την επιφύλαξη της δυνατότητας του ζημιωθέντος να ασκήσει, ενώπιον του κατά τόπον αρμόδιου δικαστηρίου, αγωγή σε περίπτωση αρνήσεως του οικείου οργανισμού να ικανοποιήσει το αίτημά του.
   
      (1)  ΕΕ C 25 της 28.1.2012.